UNIQ เฮงรับต้นปี! คว้างานก่อสร้างรถไฟทางคู่ 2 โครงการมูลค่า 1.38 หมื่นลบ.
UNIQ เฮงรับต้นปี! คว้างานก่อสร้างรถไฟทางคู่ 2 โครงการมูลค่า 1.38 หมื่นลบ.
4 ม.ค. 2561

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ เปิดเผยว่า เมื่อวันที่ 28 ธันวาคม 2560 บริษัทได้ลงนามในสัญญาจ้างก่อสร้างกับการรถไฟแห่งประเทศไทย (รฟท.) ในการก่อสร้างรถไฟทางคู่ ช่วงลพบุรี-ปากน้ำโพ สัญญาที่ 2 ช่วงท่าแค–ปากน้ำโพ มูลค่าโครงการ 8,649,000,000 บาท (รวมภาษีมูลค่าเพิ่ม)
โดยเป็นการก่อสร้างทางวิ่งรถไฟในโครงการ ประกอบไปด้วยการก่อสร้างทางรถไฟเพิ่ม 1 ทาง โดยจะทำการก่อสร้างทางรถไฟระดับพื้นดิน (At Grade) ขนานไปกับทางรถไฟเดิม รวมระยะทางประมาณ 116 กม.
ขณะเดียวกันกิจการร่วมค้า ยูเอ็น-เอสเอช ซึ่งประกอบด้วย บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) และบริษัทซิโนไฮโดร คอร์ปอเรชั่น ลิมิเต็ด ได้ลงนามในสัญญาจ้างก่อสร้างกับการรถไฟแห่งประเทศไทย (รฟท.) ในการก่อสร้างรถไฟทางคู่ ช่วงลพบุรี-ปากน้ำโพ สัญญาที่ 1 ช่วงบ้านกลับ-โคกกะเทียม (ทางรถไฟยกระดับ) มูลค่าโครงการ 10,050,000,000 บาท (รวมภาษีมูลค่าเพิ่ม)
ทั้งนี้ แบ่งเป็นมูลค่าเฉพาะสัดส่วนของยูนิค 5,125,500,000 บาท (รวมภาษีมูลค่าเพิ่ม) มูลค่าเฉพาะสัดส่วนของบริษัทซิโนไฮโดร 4,924,500,000 บาท (รวมภาษีมูลค่าเพิ่ม) โดยเป็นการก่อสร้างทางวิ่งรถไฟในโครงการระยะทาง 29 กม. ประกอบด้วยการก่อสร้างทางรถไฟใหม่เพิ่ม 2 ทาง โดยจะทำการก่อสร้างทางรถไฟระดับพื้นดิน (At Grade) ระยะทางประมาณ 6 กม. และทางรถไฟทางคู่ยกระดับ (Elevate) ระยะทางประมาณ 23 กม